Tarptautinė sanskrito alfabeto transliteracija
Tarptautinė sanskrito abėcėlės transliteracija (angl. International Alphabet of Sanskrit Transliteration, santr. IAST) – akademinis sanskrito ir kitų Indijos kalbų simbolių perrašymo lotyniškais simboliais standartas. Ši sistema sukurta pagal schemą, kuri buvo pasiūlyta dar XIX amžiuje, ją 1894 m. rugsėjo mėn. oficialiai patvirtino Ženevos Orientalistų kongreso perrašos komitetas.